

**OPĆINSKO VIJEĆE**

KLASA: 021-05/18-01/25

URBROJ: 2109/22-10-18-12

Orehovica, 11. rujna 2018.g.

Na temelju članka 16. Statuta Općine Orehovica (,,Službeni glasnik Međimurske županije’’ broj 4/13 i 1/18), Općinsko vijeće Općine Orehovica na 9. sjednici održanoj 11. rujna 2018. godine donijelo je

**O D L U K U**

**o financiranju naknade za plaćanje računa izdanih od Općine Orehovica**

**Članak 1.**

(1) Ovom Odlukom određuje se da se iznosi naknade za plaćanje svih računa ispostavljenih od Općine Orehovice, a koji će biti uplaćeni od 01.10.2018. godine u poštanskom uredu 40322 Orehovica, financiraju iz proračuna Općine Orehovica.

(2) Financiranje naknade se vrši na način da će Hrvatska pošta ispostaviti fakturu u tekućem mjesecu za obavljene usluge prethodnog mjeseca.

**Članak 2.**

(1) Ovlašćuje se Općinski načelnik da sukladno članku 1. ove Odluke s Hrvatskom poštom sklopi Ugovor o poslovnoj suradnji.

**Članak 3.**

(1) Hrvatska pošta će dnevno dostavljati Općini Orehovica dokumentaciju o primljenim uplatama.

**Članak 4**.

(1) Ova odluka stupa na snagu osmog dana od dana objave u Službenom glasniku Međimurske županije.

Predsjednik Općinskog vijeća

**Marko Hunjadi**